Вера Балева
До върбите и тополите

chitanka.info

Тъничко поточе —

вечер преминава под прозореца.

Преминава вечер —

до върбите и тополите.

Винаги — преди заспиване —

го гледам продължително.

Търся се във водите му.

Тъничко поточе —

вечер преминава под прозореца.

Преминава вечер

до върбите и тополите.

Някой ме заведе при поточето.

И не ме завърна повече.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.